Iwan Fals

Iwan Fals kang duwèni jeneng dawa Virgiawan Listanto (lair ing Jakarta, 3 Sèptèmber 1961; umur 63 taun) ya iku penyanyi kang duwèni ilèn balada lan country lan dadi salah sawijining legenda urip ing Indonesia.
Iwan Fals wiwit ngamen nalika umur 13 taun, nalika iku dhewekè isih SMP. Dhewekè ajar gitar karo kanca-kanca tongkronganè. Biyèn dhewekè pernah sekolah Jeddah, Arab Saudi, ing KBRI wolung wulan. Kebeneran ing kana ana sedulurè kang ora duwé anak. Amarga manggon ana ing manca, dhewekè kurang panglipur. Hiburan siji-sijinè ya iku gitar kang digawa saka Indonesia. Nalika iku ana rong lagu kang kerep dimaenkakè, ya iku Sepasang Mata Bola lan Waiya. Iwan Fals tau dadi gitaris ing grup vokalè nalika isih SMP. Dhewekè gawé lagu-lagu kang lirikè humor lan lucu supaya kanca-kancanè padha seneng marang lagunè dhewekè. Sawijining dina ana wong saka Jakarta menyang Bandung, nalika iku dhèwèké lagi sadhar yèn lagu ciptaanè wis kaloka ing Jakarta, sakdurungè pancèn Iwan Fals wis rekaman ing radhio 8 EH. Dhewekè banjur rekaman ing Jakarta nanging jebul lagunè ora payu mulanè dhèwèké ngamen manèh kadang-kadang uga mèlu festival. Déning Arwah Setiawan (swargi) lagu-lagune di rekam lan diproduseri déning Handoko. Jeneng perusahaan rekamane ya iku abc Records, dhèwèké rekaman bareng Pepeng, Krisna lan Nana Krip, nanging rekamanè uga ora pati sukses. Akhire dhèwèké rekaman ana ing Musica Studio, sadurungé dhèwèké wis rekaman nganti kaping patang album. Sawisé ing Musica Studio musike digarap luwih serius, album Sarjana Muda tuladhané, musike ditangani déning Willy Soemantri. Album Sarjana Muda jebul akèh kang seneng lan Iwan wiwit akèh kang nawani nyanyi.Banjur dhèwèké tau lumebu TV sawisé taun 1987. Nalika giyaran adicara Manasuka Siaran Niaga ing TVRI, lagu Oemar Bakritau ditayangke ing TVRI. Nalika anak kaping pidhone, Cikal lair taun 1985,kegiyatan ngamen wis ora dilkoni manèh. Sasuwene Orde Baru, akèh jadwal konser Iwan Fals kang dilarang lan dibatalke déning aparat pamaréntah, amarga lirik-lirik lagune kang kritis. Nalika kagabung karo golongan SWAMI lan ngrilis album kang ngarah ing SWAMI taun 1989, jenenge Iwan Fals saya mumbul déning hits Bento lan Bongkar kang fenomenal. Perjuanga karirè terus mumbul nalika dhewekè kagabung karo Kantata Takwa, nalika semana tekan saiki dianggep koser kang gedhé dhéwé lan megah sasuwéné sajarah musik Indonesia.
Iwan Fals lair ing Jakarta 3 September 1961 saka pasangan Haryoso (swargi) lan Lies (Ibu). Banjur dhèwèké tau lumebu TV sawisé taun 1987. Iwan nggarbini Rosanna (Mbak Yos) lan duwé anak Galang Rambu Anarki (swargi), Annisa Cikal Rambu Basae, lan Rayya Rambu Robbani. Galang mèlu bapakè ing babagan musik. Sanajan mangkono, musik kang diusung béda karo kang wis dadi trade mark bapaké. Galang banjur dadi gitaris golongan Bunga lan tau ngrilis album perdana sakdurungè ninggal. Jeneng Galang uga didadekakè salah sawijining lagu Iwan Fals, kang diwènèhi sesirah Galang Rambu Anarki saka album Opini, kang kacarita kasusahanè wong tuwa ngadepi rega-rega barang kang padha munggah akibat munggahè rega BBM ing awal taun 1981 ya iku dina laire Galang (1 Januari 1981). Jeneng Cikal, anak kapindhonè uga diabadikake dadi sesirah album lan sesirah lagu Iwan Fals kang metu taun 1991.. Sadurungé Cikal uga wis tau digawékake lagu kang sesirah Anisa ing taun 1986. Rencananè lagu iki dilebokake ing album Aku Sayang Kamu, nanging dibatalke. Lirik lagu iki kritis banget mula perusahaan rekaman ora bisa nyertakake. Ing cover album Aku Sayang Kamu khususv kang cetakan awal, ing pérangan musik isih katulis jeneng Anissa. Galang Rambu Anarki mati teka-teka ing wulan April 1997 kang njalari aktivitas musike Iwan Fals vakum piang-pirang taun. Galang dikuburke ing ngarep omahè Iwan Fals ing désa Leuwinananggung, Cimanggis, Dhépok, Jawa barat. Sawisé Galang mati, Iwan Fals sibuk nglukis lan gladhèn bela diri. Ing taun 2002, Iwan Fals wiwit aktif manèh gawé album sakwisè suwé ngilang déning album Suara Hati kang ing jeronè ana lagu Hadapi Saja kang nyaritakaké kematianè Galang Rambu Anarki. Ing lagu iki bojone (Yos) uga mèlu nyumbangake swarane. Sawisé matinè Galang Rambu Anarki, warna lan gaya musikè Iwan Fals krasa béda . Dhewekè ora seliar lan segarang biyèn manèh. Lirik-lirik lagune rada diwasa lan puitis. Iwan Fals uga wis tau nyanyikakè lagu-lagu cinta karanganè dhéwé uga wong liya.